Laviga Heks | Dorings en soms Rose
September 24, 2009 at 5 : 49 28 Kommentaar
September 19, 2009 at 6 : 00 51 Kommentaar
September 15, 2009 at 8 : 57 8 Kommentaar
September 13, 2009 at 5 : 23 54 Kommentaar
Dit bly verstommend hoe klein dinge mense lam van vrees kan maak. Ek praat nog spesifiek van goggas. Vir geen ander rede as dat hulle lelik is nie. Daar is mense wat eerder alleen in ‘n kamer vol kannibale met honger oë toegesluit sal word as met ‘n insek. Dit laat my nou wonder, sal die honger kannibale in die kamer bly as ‘n insek tussen hulle ingegooi word? Ek meen, doppe en skubbe kan mos nou nie dieselfde wees as ‘n lekker stuk mensvleis nie.
Toegegee, insekte is nie so onskuldig as wat hulle lelik is nie. Malaria eis jaarliks meer slagoffers as vigs en wie is daarvoor verantwoordelik? Muskiete wat boonop baie lelik is. Van die wetters kan ook seer byt / steek en gaan vra maar ‘n boer watter skade kan hulle aanrig? Dit is baie moeilik om ‘n swerm sprinkane voor die voet dood te skiet.
Insekte is darem nie op almal se uitroeilys nie. Hulle bring vir sommige loutere vreugde aarde toe. Kyk maar hoeveel seuntjies hou op een of ander stadium ‘n gogga in ‘n fles aan. Moet dit ook nie verby ‘n dogtertjie sit nie. Dit blyk dat die onverklaarbare vrees met die ouderdom kom.
Blogantwoord: Willes was reg met Herr Wolff.
September 12, 2009 at 6 : 05 98 Kommentaar
September 12, 2009 at 5 : 55 24 Kommentaar
Uiters gewilde onmoontlike onderhoude
Ek het vanoggend vir Nell so ‘n half sarkastiese opmerking gegee en toe begin daar ‘n gedagtetjie in my kop draai. Die pers vertrap gewoonlik mekaar om onderhoude te kry. Hoe grusamer of wreder die daad wat hulle in die tronk gekry het, hoe meer sensasie. En sensasie verkoop koerante en tydskrifte.
Gestel nou dit is moontlik om ‘n uur van Adolf Hitler se tyd in beslag te neem. Hy is in ‘n gemaklike bui en antwoord alles eerlik. Jy is die enigste joernalis by hom. Onthou ook, die koerante gaan mekaar vertrap om die storie by jou te koop. Moet net nie jou kamera vergeet nie. Wat gaan jy hom vra?
Ek sal begin met die snor. Hoekom het hy juis besluit op daardie stukkie snor? Het hy dit nog steeds? Hoekom het hy nie van die jode gehou nie? Het hy vandag berou daaroor? Wat sou hy anders gaan doen het as hy in tyd kon teruggaan? Wanneer het hy besef dat hy beheer oor die oorlog verloor het? Wat het hy gehoop om met die oorlog te bereik? Wie het sy respek met die oorlog gewen? Watter land se leier kon hy nie voor sy oë verdra nie? Het hy homself teen die einde as boos gesien?
Dalk kan ‘n mens ‘n paar meer persoonlike vrae ook in werk. Soos oor sy verhouding met Eva Braun. Waar sy gunsteling vakansie plek is en wat sy gunsteling boek is? Waarheen sal hy graag nog heen wil reis? Wat dink hy van die hedendaagse Duitsers en van wêreld politiek vandag? Wat dink hy van Mugabe?
Veral sal ek wil weet hoe hy die Duitsers so kon opsweep om alle redelike denke te laat vaar.
Wat sal jy van Hitler wou weet? Wie sal jy graag ‘n onderhoud wil voer en wat sal jy hom/haar vra?
Blogvraag: Watter skuilnaam het Hitler gebruik toe hy Eva Braun Oktober 1933 in Munich ontmoet het?
Blogantwoord: Willes was reg met If I ran the Zoo van Dr Seuss.
September 11, 2009 at 6 : 07 6 Kommentaar